Ritratt: mill-filmat tas-serje  Ir-remake tas-sensiela Id-Dar tas-Soru li Mark Doneo kien ħadem fl-2004 se tkun qed terġa' tixxandar din id-darba fuq l-istazzjon Melita More (Cable Channel 315) kull nhar ta' Tlieta fit-8pm mis-7 ta' Settembru. Nathalie Micallef, Pat Mahoney, Godwin Scerri, Ray Abdilla, Jane Marshall, Louise Doneo, Ethel Kawki, Theresa Gauci, Josephine Mahoney, Olivia Ann Marmara', Ray Cutajar, Graziella Casha, Ronald Saliba, Joe Attard, Vince Micallef Pulè, Joe Quattromani, Antoinette Caruana, Tiziana Calleja, Hubert Puglisevich u Neville Refalo huma fost l-atturi li ħadmu f'din il-produzzjoni bbażata fuq l-istorja ta' Francis Ebejer li kienet inħadmet l-ewwel darba għat-televiżjoni fl-1977 u li 27 sena wara ġiet addattata minn Mark Doneo. Id-Dar tas-Soru tlaqqagħna ma' Bernardette Borg, is-Soru, fl-aħħar nifsijiet ta' ħajjitha, b'oħtha Klara maġenbha. X'inhu s-sigriet li qed taħbi? X'se tgħidilha qabel tmut? Maria tistenna lil żewgha John fejn ix-xogħol tiegħu. Tgħidlu li l-ġenituri tiegħu għandhom bżonn ikellmuh. John jaf li nqala' xi ħaġa. Kien ilu snin ma jmur għandhom. X'aħbarijiet iġibulu? Għalfejn din ir-relazzjoni tant bierda bejnet il-familja Ebejer? Għand min tispiċċa d-dar tas-Soru? It-tema mużikali tal-għeluq, Leħen Fis-Sirda, hi kompożizzjoni ta' Mark Doneo u interpretata minn Glen Vella. Drama bil-Malti matul Settembru fuq Melita More Mit-Tnejn sal-Ġimgħa: 3.45pm Ħbieb u Għedewwa (Is-sitt staġun) 4.15pm Klassi Għalina (It-tieni staġun) 5.15pm Manwela (It-tieni staġun) It-Tnejn, l-Erbgħa u l-Ġimgħa : 8.00pm Division 7 (Il-ħames staġun) It-Tlieta u l-Ħamis : 8.00pm Amen Il-Ħamis : 11.45pm Aenigma Is-Sibt : 9.15am Klassi Għalina (4 puntati wara xulxin) 8.00pm L-Ispettur Lowell 9.00pm Elf Metodu